
De aproximativ o lună de zile, în contextul exploziei prețului aurului, a devenit tot mai evident faptul că iniţiatorii 
proiectului minier de la Roșia Montană precum și autorităţile române se grăbesc să demareze exploatarea 
prețiosului zăcământ din Apuseni. 


Cei de la Roșia Montană Gold Corporation au dat năvală din nou pe televiziuni și în presa scrisă cu o 
sumedenie de materiale publicitare extrem de bine plătite, iar puterea actuală- susținătoare ferventă a 
exploatării aurului din Apuseni, rezolvă și ultimele probleme care mai stăteau în calea canadienilor de la 
Gabriel Resources. În acest sens poate fi explicată și brusca răsucire a udemeriștilor, care până mai ieri erau 
adversari înverșunaţi ai acestui proiect. 


Însă, o chestiune esenţială privind proiectul exploatării aurului de la Roşia Montană nu s-a luat în calcul și 
nimeni nu discută despre ea. Această imensă inginerie financiară în care România este spoliată nemilos, se 

justiției române.Pentru a atia mai multe amânunte despre această veroasă atacere, cotidianul.ro a stat de 
vorbă cu avocatul Gheorghe Piperea, specializat în probleme de insolvenţă judiciară. 


Cotidianul.ro: Domnule avocat Piperea, în 2009, Tribunalul Alba lulia a dat o hotărâre în urma căreia 
societatea RMGC trebuia lichidată sau dizolvată. Care sunt temeiurile juridice ale acestei decizii date 
de instanţa de la Alba? 


Av. Gheorghe Piperea: Trebuie să precizez că într-adevăr această societate comercială, RMCG trebuia 
desființată încă din data de 31 decembrie 2009. Legea societășilor comerciale spune că orice persoană 
interesată poate să ceară constatarea de drept a lichidării unei societăţi în cazul în care se constată că 
pierderile pe care le are societatea respectivă depășesc jumătate din activul net contabil. 


Ei bine, istoria societăţii RMCG este așa: În 2008, cei de la RMCG au convocat o adunare generală a 
acţionarilor, la care statul român( acţionar la vremea aceea cu 19%, prin Minivest Deva) nu a participat. De 
altfel, domnii de Mininvest Deva nu au participat niciodată la la nicio ședință a acţionarilor de la RMCG. La 
acea adunare generală a asociaţilor, cei care manageriază RMCG au spus că pierderile companiei sunt atât 
de mari, aproape 650 milioane RON, încât se impune de urgență investirea unor sume mari de bani în firmă. 
Statul român în baza celor 19 procente din companie pe care deţinea atunci, era obligat să facă o infuzie de 
capital de aproximativ 115 milioane RON, bani pe care evident că Minivest Deva nu i-a avut. Și așa dăduseră 
pe nimic celor de la Gabriel Resources, concesiunea de la Roșia Montană, chestiune care s-a întâmplat în 
anul 1999 ( n.red. în vremea în care ministrul Industriilor era pedelistul Radu Berceanu). 


Revenind la chestiunea dizolvării juridice a RMGC, trebuie spus că societatea cu pricina constatând că a ajuns 
la asemenea piedere financiară care depășește activul net contabil, a convocat acea adunare generală a 
acţionarilor în care ar fi trebuit ori să constate că societatea trebuie închisă, lichidată, ori că trebuie continuată, 
dar numai în două condiţii mari și late: reducând capitalul social până la nivelul activului net contabil, sau 
reconstituind capitalul social. Atenţie, este vorba despre reconstituirea capitalui social și nu despre majorarea 
capitalului social! Este o diferență esenţială între cele două operaţiuni. Reconstituirea capitalului social 
presupune conform legii în vigoare aducerea capitalului social la un nivel echivalent cu jumătate din valoarea 
activului net contabil. 


— Bun, și acţionariatul RMGC ce a făcut, ce cale au ales în privinţa acestor pierderi financiare uriașe? 


— Evident că cei de la Roșia Montană Gold Corporation nu au făcut nici reducere de capital social și nici 
reconstituire de capital social. De reducere nici nu s-a pus problema iar reconstituirea de capital social 
presupunea că trebuiesc aduși niște bani de acasă, ca să explic cât mai simplu. Domnii de la RMGC au apelat 
însă la o șmecherie și au majorat capitalul social, atenţie, fără a aduce vreun ban. Au luat niște creanţe pe 
care ei, ca acţionari majoritari le au și le-au convertit în acţiuni. Adică ce au făcut ei?! Au hotărât să apară în 
documentele contabile cum că acţionarul majoritar al RMGC, respectiv Gabriel Resources să apară cu diverse 


sume de bani pe care le-ar fi împrumutat de-a lungul timpului companiei. Evident că lucrurile au decurs relativ 
simplu, s-au fabricat niște documente care au fost introduse ulterior în contabilitatea firmei de la Roşia 


De altfel, puteţi vedea în încheierea de ședință de la Registrul Comerțului de pe lângă Tribunalul Alba, din 29 
decembrie 2009, în care a fost respinsă decizia de majorare a capitalului social, sunt trecute toate aceste 
întâmplări. Respingerea dată de instanța de la Alba a devenit irevocabilă. lar instanța a spus cât se poate de 
clar și de simplu: ” Această majorare de capital este nelegală, întrucât se încalcă articolul 201, alineatul II, din 
lege. Nu e o creanță certă, nu ați dovedit niciun moment că aţi dat realmente acele sume de bani societăţii 
RMGC, așadr nu sepoate lua în discuţie majorarea capitalului social și transformarea unei creanţe care în fapt 
nu apare nicăieri în acţiuni.” Tot în acea decizie irevocabilă, subliniez irevocabilă, instanța de la Alba a mai 
spus un lucru: ” Acţionarul principal de la RMGC, nu a respectat dreptul acţionarului minioritar ( statul român 
prin societatea Minvest Deva) de a spune da sau nu la această majorare de capital social. Și nu numai că nu 
au fost respectate drepturile societății Mininvest Deva dar nici măcar nu a fost convocată conform legii, 
adunarea generală a acţionarilor. , 


— Care au fost urmările concrete ale deciziei date de Tribunalul Alba? 


- Firește că cei de la RMGC au făcut o nouă cerere de mențiuni pentru majorarea capitalului social, iar între 
timp onor Guvernul României, în 2010 a schimbat legislaţia privind Registrul Comerţului, eliminând din lege 
prevederea conform căreia un judecător delegat trebuie să se pronunțe pe legalitatea unei cereri de majorare 
de capital social, această competenţă revenind doar directorului Registrului Comerţului din județul respectiv. 
Mai pe românește spus, Guvernul a scos justiția din joc în privința pronunțării pe legalitatea unor cereri făcute 
de societățile comerciale. Dar staţi așa că asta nu e tot! Culmea este că această nouă cerere făcută de RMGC 
de majorare a capitalului social a fost din nou respinsă, chiar și așa în condiţiile în care guvernul netezise 
drumul către aprobarea majorării de capital social. Numai că de data asta, băieții de la RMGC au apăsat 
butoanele potrivite și la recursul cerut de ei, conform noii legislații, au primit în sfârșit aprobarea pentru 
această majorare ilegală de capital social. Repet, majorare ilegală, ca să fie foarte clar pentru toată lumea! 


— Statul român, respectiv Mininvest Deva, ce a făcut, cum și-a apărat procentele? 


- Minivest Deva nu a făcut nimic, probabil că asta era înțelegerea. De altfel, cu ocazia acestei majorării 
ilegale de capital social, Mininvest Deva a mai rămas cu doar 0,6% din acțiunile la RMGC. 


— Înţeleg că există în continuare posibilitatea legală ca cineva, oricine, orice persoană interesată sau 
ONG interesat să poate cere în instanță constatarea lichidării/dizolvării de drept a societății comerciale 
Roșia Montană Gold Corporation. 


- Da, corect! ONG-urile, persoane fizice sau chiar parlamentarii în nume propriu pot cere oricând instanţei 
constatarea încetării de drept a existenței societății comerciale RMGC. A lichidării juridice a acesteia. Totul e 
să și vrea cineva să facă acest lucru. Nu vedeţi că toată lumea implicată mai mult sau mai puțin în lupta 


împotriva derulării acetui proiect minier absolut scandalos, se ferește să ia o poziţie mai dură sau să ia taurul 


de corne și să lupte până la capăt. Pentru că, în justiţie, vă garantez că lucrurile s-ar desfășura extrem de 
simplu- pentru că ilegalitatea comisă de AGA a RMGC este evidentă, și succesul unei astfel acţiuni civile ar fi 

Juridică a societății comerciale RMGC. Şi asttel s-ar pune detinitviv punct uneia din cele mai scandaloase 
înșelăciuni din istoria României, comisă de o firmă, cu acordul sau chiar cu ajutorul autorităților române, în 


dauna interesul naţional. 


— Din punct de vedere juridic există posibilitatea ca acei reprezentanţi ai statului care și-au dat acordul 
sau chiar au ajutat la înfiptuirea acestui șir de ilegalităţi, să suporte consecinţele penale ale faptelor 


lor? 


— Teoretic da, dar nu aş vrea să mă pronunț eu pe această chestiune. Vă spun doar atât, totul e să existe 
voință pentru așa ceva. Și ar mai trebui adăugat în acest sens încă ceva. Că pot răspunde penal și aceeia 
care au dat, odată cu concesiunea, și hărţile importantului zăcământ minier de Roșia Montană. Pentru că 
trebuie spus foarte clar încă un lucru pe care mulți evită să îl spună cu voce tare: la Roșia Montană, nu doar 
zăcământul de aur este important, ci mai ales cantitatea uriașă de uraniu care se află acolo. Probabil că 
bătălia asta se dă nu atât pentru aur, deși și acesta nu e deloc de neglijat, mai ales acum când prețul acestui 


metal preţios a urcat la cote uriașe, ci mai ales pentru neprețuitul uraniu din Apuseni. 


La chestiunile explicate de avocatul Gheorghe Piperea, în legătură cu afacerea complicată de la Roşia 
Montană, mai trebuie adăugat un lucru deloc lipsit de importanţă. În acţiunea de la Tribunalul Alba Iulia, RMGC 
a fost reprezentată în instanţă, dar și ulterior de casa de avocatură Țucă și Asociaţii. Avocaţii de acolo cei care 
îl reprezintă pe Traian Băsescu în toate acţiunile din justiţie. Ultimul proces în care această casă de avocatură 
l-a reprezentat pe Băsescu este procesul ( pierdut de șeful statului) în care președintele României i-a cerut 
daune morale deputatului PSD Mugurel Surupăceanu, care îl acuzase de implicare în comerțul cu 


etnobotanice. 


Parafrazând formula de salut a lui Mircea Badea, putem afirma- referitor la afacerea scandaloasă de la Roșia 
Montană, că trăim în România unde nimic nu e întâmplător. 

